Цхьана меттехь, паччахь велла, х1оттон паччахь везаш хилла. Церан цхьана бун чохь цхьа олхазар хилла. И олхазар коьрта т1е хиъна стаг паччахь х1оттош хилла. Ша д1а ма-хеццина и олхазар кху саг1а доьхуш лелачу стеган коьрта т1е хиъна. Юха а схьа а лаьцна, д1ахецча, т1аккха а цуьнан коьрта т1е хиъна и олхазар. Юха олхазар бун чу доьллина наха, амма иза цу чуьра, 1уьрг а даьккхина, ара а даьлла, цуьнан коьрта т1е хиъна.